b'\n_START_ARTICLE_\nDidier Drogba\n_START_SECTION_\n\xc5\xbdivljenjepis\n_START_PARAGRAPH_\nNapadalec, ki igra za kanadski Montreal Impact je nekdanji kapetan in najbolj\xc5\xa1i strelec vseh \xc4\x8dasov svoje reprezentance. _NEWLINE_Drogba se je rodil v Slonoko\xc5\xa1\xc4\x8deni obali, natan\xc4\x8dneje v mestu Abidjan. Pri petih letih so ga star\xc5\xa1i poslali v Francijo \xc5\xbeiveti k stricu, ki je bil profesionalni nogometa\xc5\xa1. A Drogba se je \xc5\xbee po treh letih vrnil nazaj v Abidjan. Mama mu je dala vzdevek Tito po jugoslovanskem predsedniku Josipu Brozu Titu. Didier je vsak dan igral nogomet v parku. Pri petnajstih letih se je vrnil v Francijo, kjer je za\xc4\x8del igrati za klub Levallois, kjer je zelo presenetil trenerje s svojo dobro igro in talentom.\n_START_SECTION_\nLe Mans\n_START_PARAGRAPH_\nPrvi klub, za katerega je Drogba profesionalno zaigral je bil francoski nogometni klub Le Mans, s katerim je pri devetnajstih letih (leta 1998) podpisal pogodbo. Prve dve leti pri tem klubu ve\xc4\x8dinoma ni igarl zaradi po\xc5\xa1kodb, a je potem trdo delal da se je izbol\xc5\xa1al in postal fizi\xc4\x8dno mo\xc4\x8dnej\xc5\xa1i.\n_START_SECTION_\nOlimpique de Marseille\n_START_PARAGRAPH_\nNjegov naslednji klub je bil Olympique de Marseille, kamor je pri\xc5\xa1el za 3,3 miljone evrov. Tam je Drogba blestel v prvi postavi._NEWLINE_V eni sezoni je zadel 19 golov in izbran je bil za igralca leta v Ligue 1. Leta 2004 ga je klub za 24 milijonov funtov prodal v Anglijo, klubu FC Chelsea.\n_START_SECTION_\n2004\xe2\x80\x9306\n_START_PARAGRAPH_\nDrogba je prvi gol za Chelsea zadel na svoji tretji tekmi za klub proti Crystal Palacu. Kmalu se je po\xc5\xa1kodoval proti Liverpoolu, kar je onemogo\xc4\x8dilo njegovo igranje za dva meseca. S Chelseam je tistega leta osvojil Premier ligo in Carling cup._NEWLINE_Sezono 2005-06 je za\xc4\x8del z dvema goloma proti Arsenalu v Community Shieldu. Drogba je to sezono kon\xc4\x8dal z 12 goli v Premier ligi, 2 v Community Shieldu, enega v FA cupu in enega v Ligi prvakov.'